user
Како започети дигитални бизнис уз помоћ вештачке интелигенције? 
assistant
Никад није било лакше но сада започети било који дигитални бизнис. Једино што је потребно су отворени ум и стратегија. Ако сте, на пример, власник малог или средњег бизниса, сигурно имате сачуван бар један Инстаграм Рилс у којем неки ВИ гуру објашњава топ 5 алата генеративе вештачке интелигенције (ГВИ) које можете применити у свом пословању већ данас. 

Хајде да претпоставимо да сте покренули потрагу за начинима како да побољшате своје производе, услуге, а уједно и уведете нешто иновативно у постојеће односе са клијентима. Можда сте чули за горепоменуту ГВИ, али нисте сигурни шта она заправо значи и како вам може користити.

Генеративна вештачка интелигенција је технологија која може да ствара нове и оригиналне садржаје на основу података који су јој доступни. То могу бити текстови, слике, музика, анализе или било шта друго што вам падне под руку. Ова технологија користи алгоритме који могу да науче из података помоћу којих су обучени и и да их имитирају или модификују. Суштина јесте да, иза свих тих феноменалних визуала, видеа и других медијума, стоје добро осмишљени промптови, али и квалитетни подаци.

На пример, вештачка интелигенција (ВИ) може да препозна лица на фотографијама, док ГВИ може да створи нове фотографије лица која не постоје. ВИ може да преведе текст са једног језика на други, док ГВИ може да напише нови текст на основу неке теме или кључних речи. ВИ може да класификује болести на основу симптома, док ГВИ може да предложи нове лекове на основу молекула. Примери су многобројни.

Потенцијали како ћете применити ово у оквиру свог дигиталног бизниса су једноставно бесконачне.